Jyllandsposten, 1840-04-07
Nogle af Deres mangfoldige Creditorer, som forlængst klemte Dem alvorligen, have nu erholdt henved 1/2 Deel af Deres Tilgodehavende, naturligviis i meget lange Terminer. Men Andre af Deres Creditorer, der ere høist trængende og savne Mod og Evne til at klemme Dem tilbørligen, have saa godt som Jntet erholdt. Jblandt disse Sidste ville vi til Exempel erindre Dem om den forrige, nu gamle og fattige, Klubvært i He, der for Tiden tærer Naadsens bittre Brødkrummer i Nabobyen, medens De, Hr. H. F., siden 1827 har levet som en Matador, taget Actier i Fuldblodshingste, reist til Væddeløb, været den Første, som ved alle offentlige Ferer, undertiden og ikke sjeldent i Deres Creditorers Præsence, rykker frem med rhinske Vine, Champagne og desl., gjort baade for Jnden- og Udenbyes store Selskaber, hvor Deres Taffel straaler af det Guld og Sølv, som De modtog i Arv efter Deres gamle Fader og siden har ladet modernisere hos Byens Guldsmede. Til denne mageløse Frækhed føier De endnu adskillige Efterladelsessynder, blandt hvilke vi dennesinde ikkun bør paapege Deres Embedes uordentlige og skjødesløse Røgt. Det er nemlig vitterligt, at De nyligen i Aaret 1838 ikke blev frifunden for den Dem imputerede Beskyldning, betræffende uordentlig Embedsførelse, og det var ovenikjøbet Beskyldningens Hovedpunkt, navnligen Skjødernes og Panteregisternes unøiagtige Førelse, der med Grund blev lagt Dem til Last. Desuagtet vedbliver De i høi Maade at være arrogant i al Deres Færd. De blander Dem i Alt, hvad der ikke vedkommer Dem, nedriver med Heftighed og Ubeskedenhed Alt, hvad der ikke convenerer Deres aristocratiske, forældede og indskrænkede Principer, dømmer haardt og ubilligt om den, der ei kan eller for hvem det falder tungt at betale, helst naar det gjelder Deres egne, let fortjente, Smaagebyhrer. Det gjør De, som selv trænger saa høiligen til Skaansel og Overbærelse!! - Stundom affecterer De tillige en vis Aandsoverlegenhed, som De prætenderer i Alt, især i Jurisprudentsen, en Aandsoverlegenhed, som Mange ere eenfoldige nok til at indrømme Dem, endskjøndt Pluraliteten dog maa vide, at De ikkun anvender Deres Tid til at studere Spillebøger, korte Anviisninger til Havedyrkning, hippologische Blatter osv., istedetfor at give Dem om dentlig Tid ved Deres Pantebog samt paa anden Maade røgte Deres Embede eller uddanne Deres aandelige Evner. Deres Værd som Jurist maa De desuden selv rigtigen kunne bedømme, naar De betænker, at De i henved 30 Aar ikke har holdt noget somhelst Skridt med Tiden, hverken i denne eller anden Videnskabeligheds Grene. Selvkundskab er en god Ting, og vær De overbeviist om, at den Tid nok skal komme, da Deres præsumptive Ven, C. T. Hr. Peter Fjelding., al hans aandelige Ubetydelighed uagtet, vil kigge Dem i Korteene og - saa taber De Spillet. De kroer Dem baade hemmeligt og aabenbart af Hr. Peter Fjeldings Venskab og Gunst. De van drer endnu glad og smilende gjennem den Port, der altid aabner sig venligt for Landmandens fede Gaver. De logrer og svinker med Halen for Deres Foresatte. Men hvorlænge troer De, at denne Logren og Svinken kan hjælpe Dem, Hermed slutte vi da for denne Gang vor kortfattede, men sandfærdige Skildring af Deres Levnet, Hr. Hans Frederik! Men - troe os! – vi skulle hverken tabe Dem eller Deres Færd af Sigte. Derfor raade vi Dem alvorligen, at De tager nedenstaaende, Formaninger til Hjerte: Røgt Deres Embede med Flid! - Vær redelig mod alle, endogsaa Deres fattige og trængende, Creditorer! Aflæg Deres Arrogance, og viis Dem for Fremtiden beskeden, høflig og ydmyg! Mærker De ikke vore Ord, da skal De snart atter høre fra os og Deres fulde Navn skal offentligen vorde nævnet af Samfundet. for Sandheds og Retfærdigheds Fremme. Danmark, i Marts 1840. Mere om Danmarks Hesteavl.